open-index/open-wikipedia-markdown huggingface dataset:
Edvard Karvonen

**Edvard Karvonen** (19. heinäkuuta 1905 – 5. lokakuuta 1973) oli suomalainen kansallissosialisti ja sotilas.

## Elämä
Karvonen syntyi Itä-Karjalassa. Hän osallistui Viipurin valtaukseen 12-vuotiaana. Sisällissodan jälkeen hän osallistui heimosotiin Virossa ja Aunuksessa ja palveli Ranskan muukalaislegioonassa vuosina 1920–1923. Vuonna 1926 hän muutti Saksaan ja liittyi Sturmabteilungiin ja Schutzstaffeliin. Opiskellessaan taidetta Saksassa hän liittyi Legion Condoriin ja osallistui Espanjan sisällissotaan. Hän osallistui talvisotaan, jossa hän haavoittui päähän ja menetti silmänsä. Hän haavoittui kahdeksan kertaa elämänsä aikana, viimeisen kerran jatkosodan hyökkäysvaiheessa 1941 Luttojoella osasto Pennasen sotilaana.

Karvonen osallistui Lapuan liikkeeseen, oli Suomen Kansallissosialistisen Liiton Sortavalan-ryhmän perustajajäsen ja myöhemmin Suomen Kansallissosialistisen Työjärjestön turvallisuuspäällikkö.

Karvonen oli monikielinen; hän osasi puhua sujuvasti saksaa, ruotsia, venäjää ja suomea.

## Perhe
Karvonen eli avopuolisonsa Olga Kekäläisen kanssa, joka oli suomalainen pakolainen Neuvostoliitosta. Hänellä oli tytär.

## Lähteet
Pääministerin kanslia

**Pääministerin kanslia** () on Tanskan ministeriö, joka vastaa hallituksen johtamisesta, ministerien nimittämisestä ja erottamista, ministerien välisestä työnjaosta sekä perustuslaillisista asioista. Ministeriön tehtävä on toimia pääministerin sihteeristönä, palvella hallituksen päämiestä ja koordinoida hallituksen politiikkaa. Poliittiset tehtävät ovat nousseet 1900-luvulla ministeriön tärkeimmiksi tehtäviksi. Ministeriön muita toimialoja ovat Färsaaret ja Grönlanti, kuninkaallinen perhe sekä lehdistöasiat.

## Rakenne
Ministeriö koostuu (2015) itsenäisestä sihteeristöstä sekä ulkoasiain, sisäasiain, oikeusasiain ja hallinnon osastoista.

Pääministerin kanslian alaisia viranomaisia ovat:
* Färsaarten oikeusasiamies
* Grönlannin oikeusasiamies

## Ministeriön johtaja

Vuosina 1855–1918 hallituksen päämies tunnettiin nimellä valtioneuvoston puheenjohtaja. Vuosina 1848–1935 valtioneuvoston puheenjohtaja ja pääministeri oli myös jonkin tietyn erikoisalaministeirön päällikkö. Tällöin kyseinen ministeriö toimi myös hallituksen päämiehen sihteeristönä. Vuonna 1914 valtioneuvoston puheenjohtajisto muutettiin itsenäiseksi osastoksi.

## Lähteet
Mossø

**Mossø** on Tanskan Jyllannissa sijaisteva järvi. Järvi sijaitsee Keski-Jyllannissa ja on Tanskan neljänneksi suurin järvi. Mossøn pinta-ala on 16,9 neliökilometriä.

## Katso myös
* Tanskan järvet

## Lähteet
Stadil Fjord

**Stadil Fjord** on Tanskan Jyllannissa sijaisteva järvi. Järvi sijaitsee Jyllannin länsirannikkolla mantereen keskiosasssa ja on Tanskan kolmanneksi suurin järvi. Stadil Fjordin pinta-ala on 17,1 neliökilometriä. Järvi on luonteeltaan matala ja suolainen.

## Katso myös
* Tanskan järvet

## Lähteet
Denis Drăguș

**Denis Drăguș** (s. 6. heinäkuuta 1999 Bukarest) on romanialainen jalkapalloilija, pelipaikaltaan hyökkääjä. Hän on pelannut kotimaansa lisäksi Belgiassa, Italiassa ja Turkissa. Hän on edustanut kaudella 2023–2024 turkkilaista Gaziantepia lainalla belgialaisseura Standard Liègestä.

Drăguș voitti Viitorul Constanțan joukkueessa Romanian cupin vuonna 2019. Hän on pelannut Belgian liigassa Standard Liègen joukkueessa 55 ottelua, joissa hän on tehnyt 11 maalia, Italian Serie A:ssa Crotonen joukkueessa yhdeksän ja Serie B:ssä Genoan joukkueessa viisi ottekua sekä Turkin Superliigassa Gaziantepin joukkueessa 31 ottelua, joissa hän on tehnyt 14 maalia.

Drăguș pelasi Romanian alle 18-, alle 19- ja alle 21-vuotiaiden maajoukkueissa. Hän pelasi Romanian A-maajoukkueessa ensimmäisen kerran syyskuussa 2018 Kansojen liigan ottelussa Serbiaa vastaan ja kohtasi saman joukkueen kuukautta myöhemmin. Hän palasi maajoukkueeseen syksyllä 2022. Hän kuuluu Romanian joukkueeseen EM-kilpailuissa 2024. Hän on pelannut kesäkuun 2024 loppuun mennessä 14 maaottelua, joissa hän on ollut kymmenen kertaa avauskokoonpanossa. Hän on tehnyt kolme A-maaottelumaalia, marraskuussa 2022 kolmen päivän välein ystävyysotteluissa Sloveniaa ja Moldovaa vastaan sekä EM-kilpailujen 2024 alkulohko-ottelussa Ukrainaa vastaan.

## Lähteet
T. Brinda

**Tanjavur Brinda** (; 1912–1996) oli intialainen laulaja ja vinansoittaja. Hän edusti karnaattisen musiikin Veenai Dhanammalin koulukuntaa.

Brinda sai musiikin opetusta sukulaisiltaan ja Kanchipuram Naina Pillailta. Hän teki yhteistyötä duossa nuoremman siskonsa T. Mukthan kanssa. Myöhemmin häntä säesti konserteissa hänen tyttärensä Vegavahini Vijayaraghavan. Brinda tulkitsi Gopalakrishna Bharatin, Ghanam Krishna Iyerin, Subbarama Iyerin, Subbaraya Sastrin ja Patnam Subramani Iyerin lauluja. Hän esitti myös "karnaattisen musiikin kolminaisuuteen" kuuluneiden säveltäjien harvinaisia teoksia. Brindan oppilaisiin kuuluivat Aruna Sairam, Rama Ravi ja N. Ravikiran.

Brinda ei suostunut kaupallisiin äänityksiin. Hänelle myönnettiin muun muassa Sangita Kalanidhi -palkinto.

## Lähteet
Aalrauchmettwurst

**Aalrauchmettwurst** on Saksasta peräisin oleva makkara, joka on valmistettu käymismenetelmällä. Se on tehty sian ja naudan lihasta ja rasvasta savustamalla. Tätä makkaraa savustettiin entisaikaan yhdessä ankeriaitten kanssa ja tästä tulee nimen alkuosa "aal", joka merkitsee saksaksi ankeriasta. Aalrauchmettwurst on raakamakkara, joka on keskirakeinen ja kiinteä.

## Lähteet
Heironymus – seksipirtelö

**Heironymus – seksipirtelö** (*Can Heironymus Merkin Ever Forget Mercy Humppe and Find True Happiness?*) on näyttelijä ja laulaja-lauluntekijä Anthony Newleyn ohjaama, osatuottama, säveltämä ja pääroolittama ja yhdessä Herman Raucherin kanssa käsikirjoittama brittiläinen komediaelokuva vuodelta 1969. Maltaan kuuluvan Gozon saaren hiekkarannalle rakennetuissa lavasteissa suurelta osin kuvatun musiikkipitoisen elokuvan pääosaa näyttelee Anthony Newley itse, ja muissa rooleissa esiintyvät muiden muassa hänen silloinen vaimonsa Joan Collins sekä Milton Berle, George Jessel ja Patricia Hayes.

## Juoni
Showartisti Heironymus kärsii neljänkympin kriisistä. Nuorena hänellä oli kaksi tavoitetta: menestyä showbisneksessä ja rakastella niin monen naisen kanssa kuin mahdollista. Jälkimmäisessä häntä on valmentanut elosteleva hahmo Good Time Eddie Filth (Berle). Toinen Heironymukselle alituiseen ilmestyvä hahmo on The Presence, sikaria polttava ja huonoja vitsejä suoltava mies (Jessel).

## Vastaanotto
Elokuva sai brittiläisen Writers’ Guildin palkinnon vuoden parhaasta alkuperäiskäsikirjoituksesta. Lähes juoneton, erillisistä numeroista koostuvaa kabaree-esitystä muistuttava elokuva sai kuitenkin aikalaiskriitikoilta enimmäkseen nyrpeitä arvioita. Ilkeimmät kriitikot suosittelivat kaikkien esityskopioiden polttamista kaikessa hiljaisuudessa. Yhdysvaltalainen Roger Ebert piti elokuvaa vaikeana arvostella, koska se yrittää olla pikemminkin elokuvanteosta kertova mukadokumentti kuin elokuva. Hänestä Federico Fellinin tyyliä tavoitteleva elokuva sortuu ideoiden paljouteen ja sekavuuteen. Brittikriitikko Leslie Halliwell luonnehti elokuvaa suurella rahalla tuotetuksi osoitteettomaksi henkilökohtaiseksi fantasiaksi, jonka hauskimmista kohtauksista vastaavat muut kuin egotrippaileva Newley. 

Suomessa elokuva tuli Siltavuorenrannan Alfaromeo-teatteriin Helsingissä helmikuussa 1973 ja oli 827 katsojallaan yksi tuon vuoden kehnoimmin menestyneistä ensi-iltaelokuvista.

## Lähteet
Haikarasuihkulähde

**Haikarasuihkulähde** () on vuonna 1894 paljastettu Edvard Pedersenin suunnittelema suihkulähde, joka sijaitsee Kööpenhaminan Amagertorvilla. Suihkulähteen on rahoittanut Foreningen til Hovestadens Forskønnelse. Vilhelm Bissen on vastannut teoksen veistoksellisesta suunnittelusta. Suihkulähteeseen liittyy 1950-luvulta lähtien vietetty perinne: uudet kätilöt juhlistavat ammattiin valmistumistaan tanssimalla suihkulähteen ympärillä. Kansanlaulaja Caesarin laulun (1965) myötä suihkulähteestä on tullut myös protestoivien nuorisoryhmien kokontumispaikka.

## Lähteet
Gråbrødretorv

**Gråbrødretorv** (, aik. *Ulfeldts Plads*) on Kööpenhaminan keskustassa sijaitseva aukio ja osa Strøgetin kävelykatualuetta. Aukio on saanut alkunsa vuonna 1238, kun paikalle perustettiin fransiskaaniluostari. Aukio on saanut nimensä fransiskaanien kaapujen värin mukaan. Aukio on nykyisin ravintolakeskittymä, jonka terasseja ympäröi kirkkaanväriset talot. Luostari tuhottiin 1530-luvulla, mutta joidenkin nykyisten kiinteistöjen alla on säilynyt luostarirakennusten jäänteitä. Corfitz Ulfeldt rakensi luostarin alueelle maatilan, mutta hänet tuomittiin 1663 maanpetturiksi jolloin tila tuhettiin ja muutettiin julkiseksi aukioksi. Ulfeldtille perustettiin häpeäpylväs rikkomusten muistolle.

Aukion nykyiset talot ovat peräisin Kööpenhamina vuoden 1728 jälkeiseltä ajalta. Vuonna 1841 aukion nimi muutettiin nykyiseen muotoon ja häpeäpaalu purettiin seuraavana vuonna. Vuonna 1968 aukio muuttui parkkipaikasta autottomaksi kävelykaduksi. Aukiolla on myös Søren Georg Jensenin vesitaideteos vuodelta 1971.

## Lähteet
Pekka Nilivaara

**Pekka Nilivaara** eli **Nili-Pekka** (26. kesäkuuta 1872 Kittilä – 31. maaliskuuta 1956) oli suomalainen Kittilässä asunut karhunkaataja, joka pyysi elämänsä aikana 41 karhua.

Pekka Nilivaara syntyi Kittilässä Pomokairan laidalla sijainneessa Nilivaaran talossa. Hänen isänsä Eerik oli seppä ja metsästäjä, joka kaatoi elämänsä aikana 13 karhua. Pekka Nilivaara oppi jo nuorena käyttämään aseita ja ensimmäisen saaliinsa, neljä tavia, hän ampui 8-vuotiaana suustaladattavalla luodikolla. 11-vuotiaana hän oli mukana maalintujen pyynnissä ja isänsä ja setänsä mukana hän pääsi mukaan etsimään karhuja. Ensimmäisen karhun hän kaatoi 18-vuotiaana ollessaan syystalvella pyytämässä oravia ja asettamassa ansoja linnuille. 

Metsästyksen lisäksi Nilivaara harjoitti poronhoitoa ja myi myös itse poronlihaa, taljoja ja turkiseläinten nahkoja. Hän pyydysti elävänä myytäväksi karhun ja ahman poikasia ja etsi ja valmisti muille metsästäjille karhunkierroksia. Metsästysretkillään hänellä oli seurana neljä Peni-nimistä pyytökoiraa sekä Panu, Halli ja Musti-nimiset koirat. Kittilän kotiseutumuseossa on Nilivaaran kolmekymmentäkiloa painavat pyyntiraudat.

## Lähteet

## Kirjallisuutta
* Annikki Kariniemi-Willamo : *Nili-Pekka, Lapin Matti Kitunen ( Pekka Nilivaara )*. Suomen Kuvalehti 49/1952, s. 26, 44 
* Aapo-Matti Salmi: *Kairojen kutsu*. Gummerus, Saarijärvi 1999
Jarmerin torni

**Jarmerin torni** () on Kööpenhaminan keskustassa sijaitse muurin osa, joka sijaitse Jarmers Pladsilla Nørre Voldgaden ja Vester Voldgaden kulmassa. Muuri rakennettiin 1000-luvun alkupuolella suojelemaan kaupunkia. muuri on nimetty ruhtinas Jarimar II:n mukaan, joka hyökkäsi Kööpenhaminaan tällä paikalla vuonna 1259. Jarmerin torni on ainut näkyvillä osa muurista. Aukion reunalla on myös designhotelli Hotel Fox.

## Lähteet
Grönlanti-talo

**Grönlanti-talo** () on Kööpenhaminan keskustassa sijaitseva Grönlannista ja sen kulttuurista kertova talo. Talossa on näyttelyitä saaresta ja talo on suunnattu Tanskassa asuville grönlantilaisille ja Grönlannista kiinnostuneille.

## Lähteet
Amagertorv

**Amagertorv** on Kööpenhaminan keskustassa sijaitseva aukio, jota pidetään yleisesti kaupungin keskipisteenä. Aukio on osa kävelykatu Strøgetia ja yksi Kööpenhaminan vanhimmista läpikulkuväylistä. Tanskalaisfilosofi Søren Kierkegaard on kutsunut aukiota *maailman navaksi*. Torilla sijaitsee vuonna 1894 paljastettu Edvard Pedersenin suunnittelema Haikarasuihkulähde. Amagertorv oli keskiajalla kala- ja vihanneskaupan keskus. Keskiajalla aukio yhdisti Gammeltorvin ympärillä sijaitsevan kylän Nikolaj Pladsin varrella sijaitsevaan Strandenin kauppatoriin. 1500- ja 1600-luvuilla aukiolla järjestettiin myös ritarikilpailuja. Maanviljelijöiden torikauppa loppui aukiolla 1860-luvulla, jonka jälkeen markkinakauppa siírtyi Christianshavns Torville. Tämän jälkeen aukio on ollut esiintyvien katutaiteilijoiden ja kahviloiden alue. Aukio kunnostettiin vuonna 1993, jolloin se päällystettiin Bjørn Nørgaardin suunnitelman mukaisesti viisivärisellä graniitilla.

## Lähteet
Matti Hinkula

**Matti Hinkula** (29. syyskuuta 1850 Saloinen – 6. joulukuuta 1901 Kangasniemi) oli suomalainen rovasti ja kirjailija, joka työskenteli Inarin ja Kangasniemen kirkkoherrana sekä opettajana Kuopiossa ja Jyväskylässä.

## Ura
Hinkulan vanhemmat olivat suutari Juho Hinkula ja Anna Brita Nevanperä. Hän opiskeli Oulun alkeisoppilaitoksessa ja valmistui ylioppilaaksi 23.9.1870. Hinkula suoritti Helsingin yliopistossa teologinen erotutkinnon vuonna 1872 sekä käytännölliset opettajan näytteet suomenkielisten lyseoiden uskonnon lehtorin virkoja varten suorittaen pedagogisen tutkinnon vuonna 1877. Opiskeluaikanaan Hinkula saarnasi suomeksi esimerkiksi Suomen kaartin kirkossa. Myöhemmin hän suoritti pastoraalitutkinnon vuonna 1884. 

Hinkula vihittiin papiksi Kuopiossa 27. helmikuuta 1872, minkä jälkeen hänet määrättiin Kuopion kirkkoherran apulaiseksi. Hän toimi Nilsiän vt. kirkkoherrana 13. elokuuta 1873 alkaen ja Kuopion lääninvankilan ja sairashuoneen vt. saarnaajana tammikuusta kesäkuuhun vuonna 1884. Hinkula oli ehdolla Kuopion maaseurakunnan 2. kappelaiseksi vuonna 1884, mutta ei tullut vaalissa valituksi. Hinkula teki vuosina 1885–1888 neljä sielunhoitomatkaa Muurmannin rannalla asuneiden kuolansuomalaisten keskuuteen Suomen senaatin myöntämillä varoilla, mistä matkoista hän laati matkakertomukset Kuopion hiippakunnan tuomiokapitulille. Hinkula nimitettiin Inarin ensimmäseksi kirkkoherraksi 24. toukokuuta 1887 ja kymmenen vuotta myöhemmin Kangasniemen kirkkoherraksi 14. joulukuuta 1897. Hinkulalle myönnettiin rovastin arvo vuonna 1896.

Opetusurallaan Hinkula toimi Kuopion sokeainopiston vt. opettajana vuosina 1874–1888. Viimeksi mainitun ohessa hän toimi myös Kuopion suomalaisen lyseon uskonnon ja logiikan vt. lehtorina toukokuusta 1876 sekä Jyväskylän lyseon uskonnon vt. lehtorina kevätlukukaudella 1877. Lisäksi Hinkula toimi Kuopion suomalaisen lyseon historian, maantieteen ja suomen kielen vt. kollegana kevätlukukaudella 1878.

Rovasti Hinkula kuoli 50-vuotiaana Kangasniemellä vuonna 1901. Hinkulan puoliso oli Adelaide Mathilda Berglund, jonka toinen puoliso oli agronomi Karl Arthur Fabritius. Fabritiuksen isä oli Kuopion kaupungin pormestari, valtiopäivämies Karl Fabritius.

## Tuotanto
Hinkula toimi myös uskonnollisena kirjailijana ja julkaisi muun muassa seuraavat teokset, joista viimeksi mainittu postuumisti:

* *Kristillinen oppi sielun kuolemattomuudesta*. *Eksegeetillis-dogmaatillinen esitys*. Kuopio: M. Hinkula, 1891.
* *Neljä saarnaa, saarnatut piispan tarkastuksessa Inarissa maaliskuun 5–7. päivänä 1892*. Kuopio: Kastegrén, 1892.
* *Saarna 16. sunnuntaina kolminaisuuden jälkeen*. *Saarnattu Kuopion tuomiokirkossa syyskuun 28. pnä 1884*. Kangasniemi: M. Ylönen, 1925.

## Lähteet
Islands Brygge

**Islands Brygge** on Kööpenhaminassa Amagerin pohjoisosassa sijaitseva kilometrin mittainen rantakaistale. Islands Byrgge sijaitsee täyttömaalla ja sitä reunustavat Amager Boulevard, Amager Fælled ja Rundholtsvej. Alueella sijaitsee 26-kerroksinen Radisson Blue Scandinavia -hotelli, jota reunustavat toimistorakennukset, joissa on sekä yksityisiä että julkisia palvleuita. Alueellla on kaksi vapaa-ajanviettopaikkaa: entiseen rahtisatamaan perustettu Havneparken ja Havnebadet-uimalan merivesialtaat.

Aikaisedmmin bryggenin alueella sijaitsi Dansk Sojakagefabrikin teollisuuslaitos, joka on muuttunut uudeksi asuinalueeksi, Havnestadiksi. Osa tehdasrakennuksista on otettu uusiokäyttöön omistus- ja vuokrasuntoina. Vuodesta 2006 lähtien Islands Brygge on on ollut Bryggebroenin kautta yhteydessä Havneholmeniin. 2010-luvun alussa Islands Bryggen päättyyn rakentui Havnevigen-asuinalue.

## Lähteet
BMW 5-sarja (G60)

**BMW G60** on BMW 5-sarjan kahdeksannen sukupolven malli, jota on valmistettu vuodesta 2023 lähtien. Se korvasi edeltäneen G30-mallin.

## BMW 5-sarja (G60) 2023–
BMW G60 julkistettiin keväällä 2023, ja se tuli markkinoille vuoden syksyllä 2023. Malli perustuu samalle pohjalevylle kuin esimerkiksi suurempi 7-sarja (G70). Ensimmäistä kertaa sähkömoottorit ilmestyivät konepellin alle. Ilmanvastuskerroin yhteensä 0,24. Mittojen suhteen auto on muuttunut paljon. Farmarimalli Touring esiteltiin 2024 alussa.

Elokuussa 2024 esiteltiin ainoastaan Kiinan markkinoilla myytävä pidempiakselivälinen versio, jonka akseliväli on 120 millimetriä perusmallia pidempi.

## Lähteet
Ardennienkinkku

**Ardennienkinkku** (Jambon d'Ardenne) on belgialainen kinkku, joka on merkitty Euroopan komission maantieteellisellä SMM-merkillä. Sen pääasiallista tuotantoaluetta on Vallonian Ardennien vuoriston seutu. Se valmistetaan kuivaamalla, jolloin se kypsyy. Kinkun kypsentämiseen saatetaan käyttää myös savustusta. Tällöin savustukseen käytetään tuoreesta lehtipuusta tehtyä sahanpurua- Suola hierotaan lihaan tai liha upotetaan suolaveteen. Kinkku kypsytetään lopulta kylmässä tilassa. Kypsytysaika riippuu siitä, onko kyseessä luullinen kinkun osa, luuton kinkun keskiosa vai yhden lihaksen kinkun pala.

## Lähteet
Andri Horodenskyi

**Andri Oleksijovytš ”B1ad3” Horodenskyi** (; s. 11. marraskuuta 1986) on ukrainalainen *[[Counter-Strike 2]]* -valmentaja. Hän on toiminut myös *[[Counter-Strike: Global Offensive]]ssa* valmentajana ja pelaajana sekä *[[Counter-Strike]]ssa* pelaajana. Hänen nykyinen joukkueensa on Natus Vincere. Häntä pidetään *Counter-Striken* kaikkien aikojen parhaimpina valmentajina.

Horodenskyi tunnetaan pelaajana *Global Offensivesta* muun muassa pelattuaan FlipSid3 Tacticsin joukkueessa. Ennen valmentajuuttaan Natus Vinceressä, Horodenskyi edusti hetken Gambit Esportsia. Natus Vinceren edustamisen valmentajana hän aloitti syyskuussa 2019. Merkittävimpinä saavutuksina joukkue on voittanut PGL Major Stockholm 2021 -ja PGL Major Copenhagen 2024 -turnaukset.

## Tunnustukset
* Vuoden valmentaja 2022 / HLTV / Esports Awards

## Lähteet
Robert Dahlström

**Robert ”RobbaN” Dahlström** (s. 5. tammikuuta 1985) on ruotsalainen ammattilaisuransa lopettanut *[[Counter-Strike: Global Offensive]]* -valmentaja, pelaaja ja manageri. Hänet tunnetaan edustuksestaan FaZe Clanissa. Häntä pidetään *Global Offensiven* historian parhaimpina valmentajina.

FaZen kanssa RobbaN voitti Intel Grand Slam Season 4 -turnauksen, josta se ansaitsi miljoona dollaria palkintorahaa. RobbaN kertoi heinäkuussa 2023 lopettavansa uransa valmentajana ja lähtevänsä FaZesta. Hän kertoi, että haluaisi jatkaa tulevaisuudessa uraa elektronisen urheilun parissa jossain toisessa tehtävässä.

## Lähteet
Saw (pelaaja)

**Saw** (tyyliteltynä **sAw**, oik. **Eetu Saha**, s. 30. heinäkuuta 1992) on suomalainen *[[Counter-Strike 2]]* -valmentaja. Hän toimi *[[Counter-Strike: Global Offensive]]n* aikoihin myös valmentajana ja pelaajana. Hänen nykyinen joukkueensa on G2 Esports. *Counter-Strikeen* keskittynyt HLTV-sivusto valitsi hänet vuonna 2023 maailmanlaajuisesti *Counter-Striken* toisiksi parhaaksi valmentajaksi.

## Ura
Pelaajauransa aikana Saha pelasi muun muassa suomalaisessa HAVU Gamingissa. Pelaajaurallaan hän tuli kolmanneksi muun muassa Flashpoint 1 -turnauksesta. Joukkue häivisi semifinaalissa MAD Lionsille, ja Sahan keskiarvo 0,85 oli ottelussa joukkueensa keskitasoa.

Valmentajana Saha aloitti edelleen Havussa vuoden 2019 alussa kahden kuukauden ajan, mutta vaihtoi nopeasti ENCE eSportsiin. Joukkueen tärkein voitto tuli kesäkuussa 2023 IEM Dallas 2023 -turnauksesta, josta se sai satatuhatta dollaria palkintorahaa.

Sahan kerrottiin joulukuussa 2023 liittyvän valmentajaksi tanskalaiseen Heroiciin, jossa hän otti Richard ”Xizt” Landströmin paikan.

Sahan ilmoitettiin toukokuussa 2025 siirtyvän G2:een. Sahan valmentama G2-joukkue voitti BLAST Open London 2025 - turnauksen.

## Lähteet
Gopalakrishna Bharati

**Gopalakrishna Bharati** (; 1810 Narimanam, Tamil Nadu – 1896) oli karnaattisen musiikin säveltäjä ja tamilinkielinen runoilija.

Bharati sai varhaista opetusta isältään Ramaswamilta. Sekä hänen isänsä että isoisänsä olivat vinansoittajia. Myöhemmin Bharati sai Ramdas-nimiseltä muusikolta hindustanilaisen musiikin opetusta. Hän opiskeli myös sanskritia ja veda-kirjoja. Vanhempiensa kuoltua Bharati työskenteli kokkina temppelissä. Hän pystyi omistautumaan taiteelliselle uralleen löydettyään Annu Iyer -nimisen tukijan. Bharati sävelsi monia kritejä ja kuuluisan shaiviittipyhimys Nandanaria käsittelevän tamilinkieliseksi oopperaksi luonnehditun teoksen *Nandan Caritiram*. Bharati käsitteli musiikissaan sekä uskonnollisia että sosiaalisia aiheita.

## Lähteet
Kolminaisuuden kirkko (Kööpenhamina)

**Kolminaisuuden kirkko** () on Kööpenhaminan latinalaisessa korttelissa sijaitseva kirkko. Kirkko rakennettiin vuosina 1637–1656 Kööpenhaminan yliopiston opiskelijoita ja henkilökuntaa varten. Kirkko sijaitsee Pyöreän tornin yhteydessä.

## Lähteet

## Aiheesta muualla
Regensen

**Regensen** on Kööpenhaminan sisäkaupungin latinalaiskorttelissa sijaitse opiskelija-asuntola, joka on peräisin 1600-luvulta. Regensen sijaitsee Pyöreää tornia vastapäätä. Regensen tuhoutui Kööpenhamina palossa vuonna 1728, mutta se rakennettiin pian uudellen. Regenseniin liittyviä opiskelijaperinteitä ovat muun muassa toukokuinen Pyöreän tornin valtaus.

## Lähteet
Højbro Plads

**Højbro Plads** on Kööpenhaminan sisäkaupungin latinalaiskorttelissa sijaitseva aukio. Aukio sijaitsee Amagertorvin ja Gammel Strandin välissä. Aukio rakennettiin vuoden 1795 tulipalon jälkeen, kun Store Færgestræden ja Højbrostræden välinen kortteli tyhjennettiin. Aukiolla sijaitse Kööpenhaminan perustajan, piispa Absalonin ratsastajapatsas. Patsaan on suunnittellut Vilhelm Bissen ja se on pystytetty vuonna 1902.

## Lähteet
Latinalainen kortteli

**Latinalainen kortteli** () on yksi Kööpenhaminan vanhimmista alueista. Latinalainen kortteli sijaitsee Kööpenhaminan sisäkaupungissa ja se on täynnä kuningas Kristian IV:n 1600-luvulla rakennuttamia taloja. Useimmat korttelin keskiaikaisista rakennuksista tuhoutuivat Kööpenhaminan palossa vuonna 1728. Nykyisin latinalainen kortteli on kahviloiden ja kauppojen värittämä opiskelijakaupunginosa. Korttelissa sijaitsee Kööpenhaminan yliopisto ja nimensä se on saanut alueella työkielenä aikoinaan käytetystä latinan kielestä.

## Nähtävyydet
* Pyhän Hengen kirkko
* Kööpenhaminan synagoga
* Pyöreä torni
* Kööpenhaminan yliopisto
* Kolminaisuuden kirkko
* Vor Frue -kirkko
* Pyhän Pietarin kirkko
* Regensen
* Højbro Plads
* Gråbrødretorv

## Lähteet
Työntövoimavektorointi

**Työntövoimavektorointi** () tarkoittaa ilma-aluksen, raketin tai muun kulkuvälineen moottorin kykyä suunnata työntövoimaa kulkuvälineen ohjaamiseksi.

## Hyödyt
Työntövoimavektorointi mahdollistaa avaruusalusten ja ballististen ohjusten ohjaamisen Maapallon ilmakehän ulkopuolella, jossa aerodynaamiset lentopinnat, kuten erilaiset ohjaussiivekkeet, eivät toimi ilman puutteen takia.

Ilma-aluksille työntövoimavektorointi kehitettiin lyhyen kiitotien (STOL) ja pystysuoran (VTOL) nousun/laskun mahdollistamiseksi. Lennettäessä se mahdollistaa perinteisiin ohjauspintoihin verrattuna paremman liikehtimiskyvyn ja tarkemman ohjattavuuden eli esimerkiksi terävempien käännösten tekemisen. Tästä on hyötyä etenkin hävittäjälentokoneissa.

## Tekniikka
Erilaisia toimintaperiaatteita työntövoiman suntaamiseen on useita, mutta yksinkertaisimmillaan se on kokonaan käänneltävä suutin tai suihkuvirtausta ohjaamaan kykenevä kiinteä suutin. Jotkut moottorit pystyvät suuntamaan työntövoimaa kaikilla lentodynaamisilla akseleilla, jotkut vain yhteen tai kahteen suuntaan. Moottorista tulee sitä monimutkaisempi, mitä tarkempi sen vektorointi on.

## Lähteet
Tyagaraja

**Tyagaraja** (; 4. toukokuuta 1767 Thiruvarur, Tamil Nadu – 6. tammikuuta 1847) oli intialainen säveltäjä, runoilija ja mystikko. Hän kuuluu karnaattisen musiikin kolminaisuutena tunnettuun säveltäjäryhmään Muthuswami Dikshitarin ja Syama Sastrin ohella. Näistä kukin vaikutti Tanjoressa 1800-luvun alkupuolella. Tyagarajaa on luonnehdittu Etelä-Intian klassisen musiikin historian keskeisimmäksi vaikuttajaksi.

Tyagarajan isä Raamabrahman oli laulaja ja vinansoittaja. Hänen isoisänsä Girirajakavi oli runoilija. Tyagarajan musiikinopettajana toimi Tanjoren hovin muusikko Sonti Venkataramana Das. Tyagarajalla oli keskeinen rooli kritikappaleiden kehittämisessä. Hän sävelsi ensimmäisen kappaleensa 13-vuotiaana. Yhteensä hänen nimissään on yli 2&nbsp;000 sävellystä, joista 800 on hyvin dokumentoituja ja laajasti esitettyjä. Tyagaraja käytti enimmäkseen adi talaa, mutta hänen tuotannossaan ovat edustettuina myös lukuisat muut talat. Hän käytti eräitä harvinaisia ragoja, kuten melakarta-ryhmän vähemmän käytettyjä ragoja. Tyagaraja kehitti tavan käyttää musiikillisessa linjassa melodista muuntelua. Hän omaksui käytännön mahdollisesti improvisaatiotekniikoiden kautta. Tyagaraja oli ensimmäinen säveltäjä, joka sai suosiota lauluilla, joissa sovelletaan *anagata eduppu* -käytäntöä. Siinä musiikki alkaa vasta ensimmäisen iskun jälkeen. Tyagaraja kirjoitti myös itse kappaleidensa sanat yleensä teluguksi ja joskus sanskritiksi. Hänen sanoituksensa ovat useimmiten ylistystä Ramalle.

Tyagaraja vietti suuren osan elämästään Tanjoren hovissa. Hän teki musiikin kolmeen omaan näytelmäänsä: *Prahlada Bhaktivijayam*, *Naukacharitram* ja *Seetharaama Vijayam*. Näitä teoksia on kutsuttu oopperoiksi. Tyagarajan sävellyksiä sisältyy tyypillisiin eteläintialaisen klassisen musiikin konsertteihin. Tyagarajaa pidetään myös pyhimyksenä. Hänen elämästään tekivät elokuvat V. Nagayya vuonna 1946 ja Bapu vuonna 1981. Tyagarajalla oli tytär Sitalakshmi.

## Lähteet
Langelinie

**Langelinie** (aik. **Den Lange Linie**) on Kööpenhaminan satama-alueella sijaitseva rantakatu. Langelinie on osa Kastelletin ulkoaluetta, joka 1800-luvulla muodosti eteläisen osan Svanemølleniin asti ulottuneesta merenrantakadusta. Vapaasataman rakentamisen jälkeen 1894 kävelykatu tuhouti ja sen tilalle rakennettiin 1,5 kilometrin mittainen satama-alue, jossa sekä Churchillparken-puisto, venesatama ja kävelykadun laituri. Langelinien laituri on Kööpenhaminan sataman tervehdyslaituri ja maailman toiseksi pisin ristelijälaituri.

Langelinien huomattavimpia rakennuksia ovat englantilainen Pyhän Albanin kirkko, Vapauden museo sekä ravintola Langeliniepavillonen. Langelinien muistomerkkeihin lukeutuvat Anders Bundgaardin Gefion-suihkulähde (1908), Svend Rathsackin ja Ivar Bentsenin muistomerkki tanskalaisten merimiesten muistoksi (1928) sekä Edvard Eriksenin Pieni merenneito-patsas (1913).

## Katso myös
* Kööpenhaminan satama

## Lähteet

## Aiheesta muualla
Sabrina Harman

**Sabrina D. Harman** (s. 5. tammikuuta 1978 Lorton, Virginia) on yhdysvaltalainen entinen maavoimien sotilas, joka tuli tunnetuksi yhtenä useasta Abu Ghraibin vankilan kidutusskandaalin yhteydessä tuomitusta sotilaasta.

Harman tuomittiin 26. syyskuuta 2005 yhteensä kuudesta vankien pahoinpitelyyn liittyvästä syytteestä. Tuomioksi Harman sai kuuden kuukauden ehdottoman vankeustuomion, josta hän istui vain neljä kuukautta, sillä hän oli istununut tutkintavankeudessa noin kaksi kuukautta.

Ennen tuomitsemistaan Harman pyysi julkisesti anteeksi kaikilta vangeilta, ja kertoi epäonnistuneensa työssään ja velvollisuuksissaan. Harman on yksi kolmesta naisesta, jotka liittyivät Abu Ghraibin vankilan kidutusskandaaliin.

## Lähteet

## Aiheesta muualla
Olmaliq

**Olmaliq** (kyril. Олмалиқ, ) on kaivoskaupunki Taškentin alueella Uzbekistanissa. Se sijaitsee Olmaliqsoyjoen varrella Quramavuorten länsirinteillä 60 kilometriä Taškentista etelään. Kaupungissa oli 146&nbsp;600 asukasta vuonna 2024.

Kaupunki on perustettu kuparikaivoksen yhteyteen vuonna 1951. Vuonna 1954 otettiin käyttöön lyijy- ja sinkkitehdas ja vuonna 1963 kuparisulatto. Malmista erotetaan rikkiä, jota hyödyntää Ammofosin lannoitehdas. Olmaliqin kaivos- ja metallurgiakombinaatti tuottaa myös kultaa ja molybdeeniä. Se oli Uzbekistanin toiseksi suurin veronmaksaja vuonna 2020. Kaupungissa on myös rakennustarvike-, elintarvike- ja kevyttä teolisuutta sekä kaivosinstituutin osasto.

## Lähteet
Pietarin sopimus (1881)

**Pietarin sopimus** solmittiin Venäjän keisarikunnan ja Qing-dynastian välillä 24. helmikuuta 1881. Venäjä palautti sopimuksen mukaisesti alueita, joita se oli miehittänyt vuodesta 1871 asti, Ilin jokialueelta Qing-dynastialle, joka sitä vastoin maksoi Venäjälle 9 miljoonaa ruplaa. Pietarin sopimus päätti niin sanotun Ilin kriisin.

Pietarin sopimus koettiin suurena virheenä monien venäläisten mielestä. Näin ajattelivat esimerkiksi sotaministeri Dmitri Miljutin ja komentaja Aleksei Brusilov.

## Lähteet
Prykolotne

**Prykolotne** () on kylä Ukrainan Harkovan alueen Kupjanskin piirissä. Kylä sijaitsee aluekeskus Harkovan keskustasta itäkoilliseen; etäisyys on (Staryi Saltivin sillan ollessa katkaistu) maanteitse 119 kilometriä. Venäjän raja ja paikallistien rajanylityspaikka sijaitsee lähimmillään noin 20 kilometrin päässä idässä. Kylässä on Šebekino (Venäjän Belgorodin alue)–Vovtšansk–Prykolotne–Velykyi Burluk–Kupjansk -ratayhteyden rautatieasema.

Tammikuun keskilämpötila on −8,2 ja heinäkuun +20,4 celsiusastetta. Keskimääräinen vuosisademäärä on 519 millimetriä.

Ennen Venäjän hyökkäyssotaa (2022–) väkiluvuksi arvioitiin 1&nbsp;928 (1.1.2022). Vuonna 1989 taajamaan kirjattiin 2&nbsp;796 asukasta. Aluehallinnon kolmannella, piirijakoa paikallisemmalla tasolla Prykolotne on osa Vilh’uvatkan hromadaa (5&nbsp;962 as.). Vilh’uvatkan kylä sijaitsee maanteitse 13 kilometriä Prykolotnesta itään.

## Historia
Paikkakunnan nimi on tunnettu vuodesta 1864, se oli aluksi huuttori silloisen Venäjän keisarikunnan Harkovan kuvernementin alueella. Vuonna 1896 (1898) perustettiin rautatieasema nimellä Zadonska (Задонська), mutta tämä uudelleennimettiin Prykolotneksi vuonna 1901.

Kaupunkityyppisen taajaman asema sillä oli vuosina 1957-2024. Ukraina lakkautti tammikuussa 2024 kaupunkityyppisiset taajamat osana Neuvostoliittoon liittyvistä käsitteistä luopumista, ja Prykolotnesta tuli kylä. 

Heinäkuun 2020 aluehallinnollisen uudistuksen yhteydessä Prykolotnesta tuli osa Kupjanskin piiriä; tätä ennen se kuului Velykyi Burlukin piiriin. 

Venäjän hyökkäyssodan aikana (2022–) maahantunkeutuja miehitti Harkovan alueen pohjois- ja itäosat, mukaanluettuna Prykolotnen. Ukrainan syksyn 2022 vastahyökkäyksessä Prykolotne vapautettiin syyskuun 11. päivänä 2022. Venäjän asevoimat on tehnyt kylään sotilaallisia iskuja tämän jälkeenkin. Esimerkiksi alkuvuoden 2024 aikana Venäjä teki useita ilmaiskuja, joissa on käytetty ainakin KAB-liitopommeja.

## Lähteet
Pyhän Hengen kirkko (Kööpenhamina)

**Pyhän Hengen kirkko** () on Kööpenhaminan latinalaisessa korttelissa sijaitseva kirkko. Kirkko rakennettiin vuonna 1295 vähäosaisten ja vanhusten sairaalaksi. Siihen liittyvä luostari rakennettiin vuonna 1474. Rakennuksen länsisiipi, *Helligåndshuset*, on Kööpenhaminan ainoa keskiaikainen rakennus.

Keksiaikaista rakennusta laajennettiin ja vuosina 1582–1594 Hans van Steenwinckel vanhempi viimeisteli tornin. Kirkon keskiosa rakennettiin vuonna 1620 ja vuonna 1672 siihen lisättiin pyöreä hautakappeli. Kirkko kärsi suuria vaurioita vuoden 1728 palossa. J. C. Krieger restauroi kirkon. Kirkon korkea torni rakennettiin uudelleen vuosina 1878–1880.

## Lähteet

## Aiheesta muualla
Havnebadet

**Havnebadet** on Kööpenhaminan Islands Bryggessä sijaitseva maauimala. Maauimala sijaitsee Kööpenhaminan satama-altaassa. Maauimala on avattu vuonna 2002 ja siinä on tilaa 600 uimarille. Maauimalaan kuuluu 75-metrinen harjoitusallas, lastenallas sekä hyppytasanteet. Havnebadet on avoinna kesäkuun alusta elokuun loppuun ja sinne on vapaa pääsy.

## Lähteet
Taulant Seferi

**Taulant Seferi** (s. 15. marraskuuta 1996 Kumanovo, Makedonia) on makedonialais-albanialainen jalkapalloilija, pelipaikaltaan hyökkääjä. Hän edustaa Yhdistyneiden arabiemiraattien Baniyasia lainalla ukrainalaisesta Vorskla Pultavasta. Hän on pelannut Makedonian maajoukkueessa vuonna 2014 ja Albanian maajoukkueessa vuodesta 2019.

Seferi on pelannut Makedonian, Sveitsin, Albanian, Ukrainan ja Arabiemiraattien sarjoissa. Hän on pelannut Sveitsin Superliigassa Young Boysin ja Neuchâtel Xamaxin joukkueissa yhteensä 37 ottelua ja tehnyt niissä yhden maalin. Hän on pelannut Ukrainan liigassa kaudella 2022–2023 Vorskla Pultavan joukkueessa 28 ottelua ja tehnyt niissä 13 maalia. Hän on voittanut Makedonian mestaruuden Rabotničkin joukkueessa vuonna 2014 ja Albanian mestaruuden Tiranan joukkueessa vuonna 2022.

Seferi pelasi Makedonian nuorisomaajoukkueissa ja vuonna 2014 myös kaksi ystävyysottelua Makedonian A-maajoukkueessa. Hän vaihtoi edustamaan Albaniaa, jonka alle 21-vuotiaiden maajoukkueessa hän pelasi vuosina 2017–2018. Hän pelasi Albanian A-maajoukkueessa ensimmäisen kerran marraskuussa 2019 EM-karsintaottelussa Andorraa vastaan. Hän on pelannut huhtikuun 2024 loppuun mennessä 18 Albanian A-maaottelua, joissa hän on ollut kymmenen kertaa avauskokoonpanossa. Hän on tehnyt näissä otteluissa kolme maalia: yhden kesäkuussa 2022 Kansojen liigan ottelussa Islantia vastaan ja kaksi lokakuussa 2023 EM-karsintaottelussa Tšekkiä vastaan.

## Lähteet
Strateginen pommikone

**Strateginen pommikone** on keskipitkän tai pitkän kantaman pommikone, joka on suunniteltu pudottamaan suuria määriä ilmasta maahan -aseita kaukaiseen kohteeseen heikentämään vihollisen kykyä käydä sotaa. Strategisia kohteita ovat esimerkiksi tärkeä infrastruktuuri, sotilastukikohdat, tehtaat ja muut vastaavat rakennelmat. Strategisia pommikoneita voidaan toisaalta käyttää myös taktisiin tehtäviin eli omien joukkojen tukemiseen iskemällä vihollisen joukkoja ja taktisia kohteita vastaan, mihin yleensä käytetään taktisia pommittajia, hävittäjäpommittajia ja hävittäjiä.

Nykyään vain kolmella maailman valtiolla on strategisia pommittajia: Yhdysvalloilla, Venäjällä, ja Kiinalla.

## Yleistä
Strategiset pommikoneet voivat kantaa suuren aselastin kauas. Ilmatankkausten avulla kantama on maailmanlaajuinen. Strategisilla pommikoneilla valtio voikin osoittaa voimaansa globaalisti. Strategiset pommikoneet kykenevät toimittamaan suurta tulivoimaa yhdellä kertaa. Ne voivat nykyään kantaa tavallisten pommien lisäksi erilaisia täsmä- ja standoff-aseita, kuten liitopommeja ja risteilyohjuksia.

Strategiset pommikoneet voivat usein kantaa ydinaseita, kuten kaikkien kolmen niitä nykyään omistavan valtion kohdalla on. Strategiset pommikoneet ovat yksi ydintriadin kolmesta elementistä, mannertenvälisten ballististen ohjusten (ICBM) ja sukellusveneestä laukaistavien ballististen ohjusten (SLBM) ohella. Triadin elementeistä pommikoneen etu on etenkin joustavuus. Pommikone voi kuljettaa monipuolisesti erilaisia ydinaseita. Siinä missä ohjuslaukaisu on peruuttamaton ja nopea ydinisku sekä lähtökohtaisesti ydinsodan aloitus, pommikoneet voidaan kutsua takaisin ennen pommitusta. Pommikoneet voivatkin toimia sodan partaalla myös voimannäyttönä, varoituksena ja/tai aggressioon vastauksena viholliselle, myös tavanomaisten aseiden kohdalla.

Toisaalta monesta syystä strategiset pommikoneet eivät ole kovin järkevä tai kannattava hankinta suurimmalle osalle maailman valtioista. Nykyisin monesti hyödyllisemmillä monitoimihävittäjillä pystytään suorittamaan ilmaiskuja ja usein kantamaan ydinaseitakin. Pommikoneet ovat kalliita hankkia, käyttää ja ylläpitää. Strategisessa mielessä ja ydinaseiden kuljetusvälineistä puhuttaessa pommikoneet ovat hitaita ja haavoittuvaisempia. Ne ovat helpompia seurattavia ja alasammuttavia ilmatorjunnalle, jos eivät hyödynnä kehittynyttä häiveteknologiaa. Elektronisella sodankäynnillä voidaan aiheuttaa ongelmia, ja kiinteät tukikohdat ovat vihollisellekin tiedossa. Useimmilla ydinasevaltioilla ei ole strategisia pommikoneita, vaan niiden ydinaseet kuljetetaan muilla keinoilla.

## Katso myös
* Strateginen ilmapommitus

## Lähteet

## Aiheesta muualla
Jasir Asani

**Jasir Asani** (s. 19. toukokuuta 1995 Skopje, Makedonia) on makedonialais-albanialainen jalkapalloilija, pelipaikaltaan laitahyökkääjä. Hän edustaa eteläkorealaista Gwangjua. Hän on pelannut Albanian A-maajoukkueessa vuodesta 2023.

Asani on pelannut Makedonian, Albanian, Ruotsin, Unkarin ja Etelä-Korean sarjoissa. Hän voitti Makedonian mestaruuden Vardarin joukkueessa vuosina 2015, 2016 ja 2017 sekä Albanian mestaruuden Partizani Tiranan joukkueessa vuonna 2019. Ruotsissa hän pelasi neljä Allsvenskan-ottelua vuonna 2020 ollessaan lainalla AIK:ssa ja teki niissä yhden maalin. Unkarin pääsarjassa hän pelasi 44 ottelua ja teki niissä kuusi maalia ollessaan Kisvárdan joukkueessa heinäkuusta 2021 vuoden 2022 loppuun. Hän siirtyi Etelä-Koreaan Gwangjun joukkueeseen vuoden 2023 alussa.

Asani pelasi Makedonian nuorisomaajoukkueissa ja vuonna 2016 yhden ottelun Albanian alle 21-vuotiaiden maajoukkueessa. Hän pelasi Albanian A-maajoukkueessa ensimmäisen kerran maaliskuussa 2023 EM-karsintaottelussa Puolaa vastaan. Hän on pelannut huhtikuun 2024 loppuun mennessä 11 A-maaottelua, joissa kaikissa hän on ollut avauskokoonpanossa. Hän on tehnyt näissä otteluissa kolme maalia, EM-karsinnassa kesäkuussa 2023 Moldovaa, syyskuussa 2023 Puolaa ja lokakuussa 2023 Tšekkiä vastaan.

## Lähteet
Leikkauspöytä

**Leikkauspöytä** on suunniteltu käytettäväksi erilaisiin kirurgisiin toimenpiteisiin. Nykyaikaisen leikkauspöydän suunnittelussa on huomioitu ergonomia, yhteensopivuus läpivalaisuissa käytettävän C-kaaren kanssa, leikkauspöydän puhdistettavuus sekä leikkaspöydän eri osien helppo kiinitettävyys.

Leikkauspöytiä valmistetaan sekä kiinteästi leikkaussaliin asennettavina että pyörillä varustettuina. Hiilikuidusta valmistettavat leikkauspöydät on kehitetty läpivalaisua tarvitseviin sydän- ja verisuonikirurgisiin leikkauksiin. Erilaiset lisäosat ja asentohoitopatjat mahdollistavat potilaan tukemisen erilaisiin asentoihin toimenpiteen aikana. Da Vinci -leikkausrobotille on suunniteltu oma leikkauspöytä.

Kenttäsairaaloihin on kehitetty kenttäleikkauspöytiä, joita käyttävät esimerkiksi Suomen Punainen Risti ja eri maiden puolustusvoimat. Eläinlääkäreille on myös kehitetty omia leikkauspöytiä.

Suomalaiset Lojer ja Merivaara valmistavat leikkauspöytiä. Muita leikkauspöydän valmistajia ovat esimerkiksi  ruotsalainen Getinge,  saksalainen Brumamba, yhdysvaltalaiset Hillrom ja Stryker.  

## Lähteet
Muthuswami Dikshitar

**Muthuswami Dikshitar** (1775 tai 1776 Thiruvarur, Tamil Nadu – 21. lokakuuta 1835) oli intialainen karnaattisen musiikin säveltäjä. Hän oli nuorin säveltäjistä, joihin viitataan karnaattisen musiikin kolminaisuutena. Hänen elämäänsä ja työhönsä on liitetty runsaasti myyttejä.

Dikshitar syntyi brahmaanisukuun. Tämän takia hän sai veda-kirjallisuuden ja sanskritin koulutuksen. Hän sai myös varhaista musiikkikasvatusta isältään. Dikshitar lähetettiin teini-ikäisenä pyhiinvaellukselle vaeltavan munkki Chidambaranatha Yogin seurassa. Hän vieraili matkalla monissa Pohjois-Intian kohteissa, mikä laajensi hänen musiikillista näkemystään. Hän sai Chidambaranathalta vina-soittimen, jolla oli vahva vaikutus hänen sävellystyöhönsä. Dikshitarin ensimmäinen sävellys oli *Shri naathaadi guruguho* (raga: maayaamaalavagaula). Dikshitar käytti monia harvinaisia ragoja ja jokaista karnaattisen musiikin seitsemää talaa.

Useimmat Dikshitarin sävellykset ovat sanskritinkielisiä kritejä. Dikshitar vieraili monissa pyhäköissä ja sävelsi hindujumalia ylistäviä kritejä. Kritien sanoituksissa käsitellään myös temppeleitä, joissa säveltäjä vieraili. Osassa kriteistään hän osoittaa kunnioitusta gurulleen Chidambaranatha Yogille. Kaikkiaan Dikshitarilta tunnetaan noin 450–500 sävellystä, joista suurin osa kuuluu karnaattisen musiikin laulajien säännölliseen ohjelmistoon. Käydessään Fort St. George -linnoituksessa Madrasissa säveltäjä tutustui englantilaisten esittämään kansanmusiikkiin, jonka tyyliä hän käytti omissa lyhyissä *Nottuswara*-sävellyksissään. Dikshitar opetti musiikkia "Tanjoren nelikkona" tunnetuille tanssimestareille (Sivanandam, Ponnayya, Chinnayya, Vadivelu), jotka sitten sävelsivät lauluja gurunsa kunniaksi.

Dikshitarilla oli kaksi nuorempaa veljeä ja sisko. Hänellä ei ollut lapsia. Hänen veljensä Baluswami Dikshitar oli muusikko, joka yhtenä ensimmäisistä alkoi käyttää viulua karnaattisessa musiikissa. Muthuswami Dikshitarin veljenpoika Subbarama Dikshitar keräsi setänsä sävellyksiä teokseen *Sampradaya Pradarshini*.

## Lähteet
Kuninkaan puisto

**Kuninkaan puisto** () on Tanskan vanhin kuninkaallinen puisto. Puisto sijaitsee Kööpenhaminassa Rosenborgin linnan ympärillä. Puisto on peräisin 1600-luvulta ja siellä on vuosittain yli kaksi miljoonaa kävijää. Puistossa sijaitsevassa ruusutarhassa on useita veistoksia kuten H. C. Andersenin patsas ja Vilhelm Bissenin veistos kuningatar Caroline Amaliesta. Puistossa on myös renenssanssipuutarha *Krumspringet* sekä leikkipaikka. Puistossa järjestetään kesäisin taidetapahtumia ja nukketeatteriesityksiä.

## Historia
Kuninkaan puiston rakennustyöt aloitettiin 1606. Ensimmäisessä tiedossa olevassa kartoituksessa vuodelta 1649 puisto on jaettu tasaisesti säännöllisiin neliöihin shakkilautakuvion mukaisesti. Vuoden 1700 tienoilla pääpolkujen varrelle istutettiin lehmuskujia sekä kaksi niittykujaa. Vuoteen 1783 asti linnan eteläpuolella sijaitseva alue oli osa Johan Cornelius Kriegerin puutarhaa. Puutarha avattiin yleisölle vuonna 1819. Aidan pienine paviljonkeineen suunnitteli Peter Meyn ja se asennettiin vuosina 1803–1804. Puiston kujia karsittiin 1950-luvulla.

## Lähteet

## Aiheesta muualla
Ilmastopääkaupunki

**Ilmastopääkaupunki** (engl. *The One Planet City Challenge* (OPCC), aiemmin *Earth Hour City Challenge* (EHCC)) on ympäristöjärjestö WWF:n järjestämä kilpailu, jossa kaupungit mittelevät ilmastonsuojelussa. Ensimmäinen maailmanlaajuinen kilpailu järjestettiin kokeiluvaiheiden jälkeen vuosina 2013–2014. Kilpailun voitti Etelä-Afrikan Kapkaupunki. Lappeenranta osallistui kilpailuun ensimmäisenä kuntana Suomessa  ja oli kilpailun parhaiden kaupunkien joukossa.

Vuonna 2016 EHCC-kilpailun voitti Ranskan pääkaupunki Pariisi. Lappeenranta oli jälleen yksi parhaiten menestyneistä kaupungeista ja valittiin Suomen ilmastopääkaupungiksi.

Kauden 2023–2024 OPCC-kilpailussa oli mukana 359 kaupunkia ja paikkakuntaa 48 maasta. Tampere pääsi kilpailun finaaliin.

## Voittajat

## Lähteet
Syama Sastri

**Syama Sastri** (; 1762 Thiruvarur – 1827) oli intialainen karnaattisen musiikin säveltäjä. Hän oli vanhin yhteisesti karnaattisen musiikin kolminaisuutena tunnetuista säveltäjistä.

Sastri sai opetusta ragoissa ja taloissa askeetikko Sangeeta Swamilta. Hän oli lähtöisin Thiruvarurista, mutta asui Thanjavurissa. Sastrin noin kolmestasadasta laulusta noin 60–70 on säilynyt. Teosten joukossa ovat Meenakshi-jumalattaren kunniaksi sävelletyt yhdeksän kritiä, joista käytetään yhteisnimeä *Navaratnamalika*. Sastri suosi ragoista varsinkin anandabhairavia. Hänen tuotantonsa koostuu kokonaan uskonnollisesta musiikista. Osa lauluista on rytmisesti hyvin rikkaita. Sastri käytti sävellyksissään lähinnä telugun kieltä, mutta hän laati joitain sävellyksiä myös sanskritiksi ja tamiliksi.

## Lähteet
Aarhusin raatihuone

**Aarhusin raatihuone** () on Aarhusissa sijaitseva kaupungintalo. Raatihuone on valmistunut vuonna 1941 ja sen ovat suunnitelleet Arne Jacobsen ja Erik Møller. Raatihuonetta pdietään erinomaisena esimerkkinä tanskalaisesta modernismista. Ulkopuolelta se on verhottu tummalla norjalaisella marmorilla, ja sen päällä on suorakulmainen kellotorni, josta on hyvät näkymät kaupunkiin. Sisätiloissa on kevyempi tunnelma. Raatihuoneella on myös valtuustosali ja kansalaissali.

## Lähteet

## Aiheesta muualla
Glærem

**Glærem** on taajama Surnadalin kunnassa Møren ja Romsdalin läänissä Norjassa. Taajaman pinta-ala on 0,6 neliökilometriä ja asukasluku 252 vuonna 2021.
## Lähteet
Mon kirkko (Surnadal)

**Mon kirkko** () on Surnadalin kunnassa Møren ja Romsdalin läänissä Norjassa sijaitseva puukirkko vuodelta 1728.

Y-kirke MoSurnadal.jpg|Kirkko on pohjaratkaisultaan Y-kirjaimen muotoinen.

## Lähteet

## Aiheesta muualla
TUL Cup 2024

**TUL Cup 2024** oli 81. kerran järjestetty Suomen Työväen Urheiluliiton jalkapallomestaruuskilpailu. Mestaruuden voitti Tampereen Pallo-Veikot. 

## Joukkueet
Kilpailuun osallistui kuusi joukkuetta, joista TPV pääsi suoraan loppuotteluun. 

## Ottelut
### 1. kierros

### Puolivälierät

### Välierä

### Loppuottelu

## Lähteet
Skei-Surnadalsøra

**Skei-Surnadalsøra** on taajama Surnadalin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 3,3 neliökilometriä ja asukasluku 2&nbsp;867 vuonna 2023.
## Lähteet
Luettelo Pohjois-Dakotan kuvernööreistä

Tämä on **luettelo Pohjois-Dakotan kuvernööreistä** (). Kuvernööri käyttää osavaltiossa toimeenpanevaa valtaa ja vahvistaa lait. Nykyisenä kuvernöörinä toimii Kelly Armstrong, joka aloitti virassaan 15. joulukuuta 2024.

Vuonna 2019 kuvernöörin vuosipalkka oli 129 096 dollaria.

## Pätevyysvaatimukset
Kuvernööriksi (ja varakuvernööriksi) valittavan henkilön tulee täyttää seuraavat ehdot:

* Yhdysvaltain kansalainen
* Äänioikeutettu Pohjois-Dakotan osavaltiossa
* Väh. 30-vuotias
* Asunut Pohjois-Dakotassa väh. 5 vuotta

Kuvernöörin toimikauden pituus on neljä vuotta ja sama henkilö voidaan valita korkeintaan kahdelle kaudelle elinaikanaan. Kuvernöörin virkakausi alkaa 15. joulukuuta sinä vuonna, kun vaalit on järjestetty. Sekä kuvernööri, että varakuvernööri valitaan yhdessä suoralla kansanvaalilla.

## Luettelo kuvernööreistä

Lähde:

## Lähteet
Ernest Thiel

**Ernest Thiel** (1859 Norrköping – 1947 Djursholm) oli ruotsalainen pankkiiri ja merkittävä taidemesenaatti. Hän rikastui 1890-luvulla johtaessaan Stockholms Diskontobankia, mutta menetti omaisuutensa ensimmäistä maailmansotaa seuranneessa talouskriisissä. Menestysvuosinaan Thiel tuki rahallisesti useita kuvataiteilijoita ja elvytti *[[Svenska Dagbladet]]* -lehden. Hän teki yhteistyötä Wallenbergien suvun kanssa Pohjois-Ruotsin kaivostoiminnassa ja perusti heidän kanssaan Saltsjöbadenin.

Thiel muistetaan nykyisin erityisesti nimeään kantavasta Thielin taidegalleriasta, joka toimii hänen rakennuttamassaan, Ferdinand Bobergin suunnittelemassa jugendhuvilassa Tukholman Djurgårdenilla. Sinne hän kokosi suuren taidekokoelman. Valtio osti sen, ja se avautui julkisena museona vuonna 1924.

## Elämä ja ura

Thiel syntyi Norrköpingissä vuonna 1859. Hänen isänsä oli vallonialaissyntyinen teknikko Jean-Jacques Thiel ja äitinsä saksalaisyntyinen juutalainen Fanny Thiel (o.s. Stiebel). Oltuaan harjoittelussa pankissa Saksan Hampurissa Thiel palkattiin Tukholman Enskilda Bankeniin. Siellä hän eteni nopeasti, ja vuonna 1891 hän perusti oman pankin. Vuosisadan vaihteessa hän oli jo Ruotsin rikkaimpia henkilöitä.

Ensimmäisen vaimonsa Anna Josephsonin kautta Thielistä tuli Bonnier-kirjankustantajasukuun kuuluneen Karl Otto Bonnierin lankomies. Hänen välityksellään Thiel tapasi monia aikansa merkittävimpiä taiteilijoita, joiden kanssa hän ei kuitenkaan viihtynyt. Thiel rakastui pian vaimonsa kotiapulaiseen Signe Maria Hanseniin ja nai tämän vuonna 1897. Signe Maria kuului taiteilijapiireihin, joihin Thiel viehättyi enemmän. Hän alkoi kerätä maalauksia, muun muassa Bruno Liljeforsin luontoaiheisia tauluja. Kun hänen asuntonsa Strandvägenillä alkoi käydä kokoelmalle ahtaaksi, hän pyysi Ferdinand Bobergia suunnittelemaan huvilan Djurgårdenin Blockhusuddenille. Siitä tuli hänen kokoelmansa koti ja taiteilijoiden kohtaamispaikka. Thielin ystäviä olivat yllä mainitun Liljeforsin lisäksi muun muassa taidemaalarit Carl Larsson ja Edvard Munch sekä kirjailijat Oscar Levertin, Verner von Heidenstam ja Hjalmar Söderberg.
## Lähteet

## Aiheesta muualla
Batman: Yön ritarin paluu: Kultainen lapsi

**Yön ritarin paluu: Kultainen lapsi** () on Frank Millerin ja Rafael Grampán 11 joulukuuta 2019 luoma yksiosainen sarjakuvaromaani ja jatko osa tarinoille ,  ja . Tarina sijoittuu kolme vuotta edellisen tarinan tapahtumien jälkeen.

## Juoni
Teräsmiehen ja Ihmenaisen tytär Lara yrittää olla enemmän ihminen samalla, kun Carrie Kelley, Batmanin apulainen on ottanut itselleen roolin uutena Batwomanina. Kun Gotham City joutuu uuden kauhistuttavan pahuuden uhan alle, jonka aiheuttajaksi paljastuu Darkseid, Carrie ja Lara joutuvat tekemään yhteistyötä uhan torjumiseksi ja heillä on apunaan Teräsmiehen nuori poika Jonathan Kent, Kultaiseksi Lapseksi kutsuttu salainen ase, jonka voimat ovat maailmalle ennennäkemättömät.

## Aiheesta muualla
*Dark Knight Returns: The Golden Child #1 review